Megnyitott az új Manófalva

Vidám koncerttel és gyerekprogramokkal adták át szeptember 20-án az új Manófalva játszóteret.

Ezt, illetve a közelben található Levendula játszóteret 110 millió forintból újította fel Újbuda Önkormányzata. A Manófalva még 2008-ban épült, az idő vasfoga és az apró kezek lassan, de biztosan elhasználták a játékokat, így már ideje volt a felújításnak. Megújultak a kültéri bútorok, új hinta és mászóka került a térre.

A legkisebbeket jól beárnyékolt homokozó, a nagyobbakat drótkötélpályás csuszka és új pingpongasztal várja. Fontos szerepet játszott a zöldfelület megtartása, illetve bővítése: a játszótér közepén lévő két óriási fa az egész területet lefedi árnyékkal, emellett nyolc új fát, a kerítés mentén pedig új cserjéket is ültettek.